Document ID: 31987R2185

*****
ΚΑΝΟΝΙΣΜΟΣ (ΕΟΚ) αριθ. 2185/87 ΤΗΣ ΕΠΙΤΡΟΠΗΣ
της 23ης Ιουλίου 1987
όσον αφορά την απόδοση των επιστροφών κατά την εξαγωγή που εφαρμόζονται σε ορισμένα γεωργικά προϊόντα που εξάγονται υπό μορφή ορισμένων εμπορευμάτων που δεν υπάγονται στο παράρτημα ΙΙ της συνθήκης και για την είσπραξη των εξισωτικών ποσών προσχωρήσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 16 παράγραφος 6,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (3), όπως τροποποιήθηκε τελευταία από τον κανονισμό (ΕΟΚ) αριθ. 229/87 (4), και ιδίως το άρθρο 19 παράγραφος 7,
τον κανονισμό (ΕΟΚ) αριθ. 467/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος των εξισωτικών ποσών «προσχωρήσεως» στον τομέα των σιτηρών λόγω της προσχωρήσεως της Ισπανίας (5), και ιδίως το άρθρο 7,
τον κανονισμό (ΕΟΚ) αριθ. 469/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεσστώτος των εξισωτικών ποσών «προσχωρήσεως» στον τομέα της ζάχαρης (6), και ιδίως το άρθρο 7,
Εκτιμώντας:
ότι ορισμένα προϊόντα υπάγονται στην είσπραξη εξισωτικού ποσού «προσχωρήσεως» όταν αποτελούν αντικείμενο ενδοκοινοτικής συναλλαγής·
ότι έχουν προκληθεί εκτροπές του εμπορίου όσον αφορά ορισμένα εμπορεύματα και ότι πρέπει να ληφθούν μέτρα προς αποφυγήν τους·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών και Ζάχαρης·
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα εμπορεύματα που περιλαμβάνονται στο παράρτημα και τίθενται σε ελεύθερη κυκλοφορία σε ένα κράτος μέλος θεωρούνται ότι επωφελούνται της ή των επιστροφών που καθορίζονται για τα γεωργικά προϊόντα που εξάγονται από την Κοινότητα με τη μορφή των εμπορευμάτων αυτών.
2. Κατά τη θέση σε ελεύθερη κυκλοφορία των εμπορευμάτων αυτών, ο εισαγωγέας αποδίδει την ή τις χορηγηθείσες επιστροφές.
3. Στην περίπτωση κατά την οποία το ποσό της ή των επιστροφών που έχουν πράγματι χορηγηθεί δεν μπορεί να προσδιορισθεί προς ικανοποίηση των αρμοδίων αρχών, θεωρείται ότι ισούται με την επιστροφή που εφαρμόζεται στην Κοινότητα την ημέρα της επανεισαγωγής. Η επιστροφή υπολογίζεται χρησιμοποιώντας τις ποσότητες των προϊόντων βάσης που εμφαίνονται στο παράρτημα.
4. Οι διατάξεις των παραγράφων 1, 2 και 3 δεν εφαρμόζονται εάν ο εισαγωγέας αποδείξει:
- ότι σεν χορηγήθηκε καμία επιστροφή, ή
- ότι τα εμπορεύματα κατάγονται από τρίτες χώρες.
Άρθρο 2
Στην περίπτωση κατά την οποία για τα εμπορεύματα τα οποία αναφέρονται στο άρθρο 1 είχε εισπραχθεί εξισωτικό ποσό προσχώρησης εάν είχαν αποτελέσει αντικείμενο ενδοκοινοτικής συναλλαγής μεταξύ του κράτους μέλους αναχώρησης και του κράτους μέλους θέσης σε ελεύθερη κυκλοφορία, το κράτος μέλος θέσης σε ελεύθερη κυκλοφορία εισπράττει επιπλέον το εξισωτικό ποσό προσχώρησης κατά τη θέση σε ελεύθερη κακλοφορία· η ημερομηνία που λαμβάνεται υπόψη για την εφαρμογή του ποσού είναι η ημερομηνία θέσης σε ελεύθερη κυκλοφορία.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1987.

Labels: 3
17
6